钦定古今图书集成/明伦汇编/官常典/第277卷 > 《拜秘书丞谢表》齐·王融
## 钦定古今图书集成/明伦汇编/官常典/第277卷 > 《拜秘书丞谢表》齐·王融

臣闻升离戒晨，阴墙不照其景；肤云停夕，幽草或漏
其津。至如明兼就日，泽深行雨，不有圣德，谁或其然？
所以钦至道而出青皋，舍布衣而望朱阙，怀禄仕在
代耕，期荣不谋入用，岂悟特擢之例，事均延祖置左
之恩。任光元干逾溢，情涯普烛身表，畏翘车而必让，
诫濡翼之愿辞，既圣主谓其可施，故愚臣默思自勉。